L 58/1402
EL
Επίσημη Εφημερίδα της Ευρωπαϊκής Ένωσης
23.2.2023
ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 01 — ΕΡΕΥΝΑ ΚΑΙ ΚΑΙΝΟΤΟΜΙΑ (συνέχεια) PP 01 23
(συνέχεια)
PP 01 23 04
(συνέχεια) Παρατηρήσεις Με βάση τα στοιχεία που ήταν διαθέσιμα στις 29 Μαρτίου 2022, περισσότερα από 2 000 παιδιά από 1 481 οικογένειες έχουν αναφερθεί ως αγνοούμενα στην Ουκρανία λόγω του πολέμου.
Οι αριθμοί αυτοί αυξάνονται κατά δεκάδες σε καθημερινή βάση, όσο συνεχίζεται ο πόλεμος.
Η εμπειρία άλλων οργανώσεων που ασχολούνται με υποθέσεις αγνοούμενων παιδιών σε συνθήκες πολέμου και καταστροφής έχει καταδείξει ότι για να δοθούν απαντήσεις σε κάθε μέλος οικογένειας που έχει αναφέρει εξαφάνιση παιδιού μπορεί να χρειαστούν πολλά χρόνια και θα περιλαμβάνονται αυστηρές διαδικασίες αναζήτησης της οικογένειας για κάθε ασυνόδευτο παιδί από την Ουκρανία στην Ευρώπη και για κάθε ορφανό του πολέμου, καθώς και συνεργασία με τη Διεθνή Επιτροπή για τους Αγνοούμενους, η οποία θα αναλύσει τις μη ταυτοποιημένες σορούς.
Οι αξιόπιστες και ταχείες διαδικασίες και τα εργαλεία για τη διαχείριση διασυνοριακών υποθέσεων σε ολόκληρη την Ευρώπη είναι ουσιαστικής σημασίας, δεδομένου ότι οι άνθρωποι μπορούν να κυκλοφορούν ελεύθερα εντός της Ένωσης και του εδάφους του ΕΟΧ.
Η Missing Children Europe —η Ευρωπαϊκή Ομοσπονδία για τα Εξαφανισμένα και Σεξουαλικά Κακοποιημένα Παιδιά— αναμένει ότι ο αριθμός των ασυνόδευτων ανηλίκων που εξαφανίζονται στην Ένωση θα αυξηθεί ταχέως όσο συνεχίζεται ο πόλεμος, καθώς περισσότερα εδάφη δέχονται επίθεση και αυξάνεται ο αριθμός των ορφανών παιδιών λόγω του πολέμου.
Υπό αυτές τις σοβαρές συνθήκες, η ουκρανική οργάνωση για τα εξαφανισμένα παιδιά (μέλος της Missing Children Europe) προσπαθεί να παρέχει στήριξη σε γονείς και παιδιά, χωρίς πρόσβαση στα γραφεία της και εξαρτώμενη από τη χρήση μόνο μιας κινητής συσκευής, λογαριασμού ηλεκτρονικού ταχυδρομείου και μέσων κοινωνικής δικτύωσης.
Η επικοινωνία με γειτονικές χώρες, όπως η Πολωνία ή η Ρουμανία, είναι δύσκολη και οι πληροφορίες μπορούν εύκολα να χαθούν, να μην καταλήξουν εκεί που πρέπει ή να κινδυνεύσουν από ανθρώπινο σφάλμα.
Στην παρούσα κρίση, η ανάγκη για ένα σύστημα διαχείρισης υποθέσεων που μπορεί να χειρίζεται διασυνοριακές πληροφορίες σχετικά με εξαφανισμένα παιδιά από την Ουκρανία είναι απολύτως προφανής.
Μολονότι οι οργανώσεις για τα εξαφανισμένα παιδιά διαθέτουν διάφορα εργαλεία και μέσα επικοινωνίας, αυτά περιορίζονται σε τοπικές υποθέσεις η συντριπτική πλειονότητα των οποίων αφορά εφήβους που έχουν φύγει από το σπίτι.
Οι 32 ανοικτές τηλεφωνικές γραμμές με τον αριθμό 116000, οι περισσότερες από τις οποίες υπάγονται στη Missing Children Europe, στερούνται ενός εργαλείου που θα υποστηρίζει τη συνεργασία και την ταχεία διασυνοριακή ανταλλαγή πληροφοριών σχετικά με εξαφανισμένα ασυνόδευτα παιδιά μέσω μιας κοινής πλατφόρμας που δίνει μεγάλη σημασία στην ασφάλεια και την ιδιωτικότητα των δεδομένων.
Ο προτεινόμενος μηχανισμός εντοπισμού εξαφανισμένων παιδιών για την Ουκρανία θα αξιοποιήσει τη δύναμη της τεχνολογίας ώστε να καταστεί δυνατή η επίλυση διασυνοριακών υποθέσεων εξαφανισμένων παιδιών, μέσω της συνεργασίας οργανισμών, όσο το δυνατόν πιο έγκαιρα και αποτελεσματικά.
Η παρούσα δοκιμαστική δράση αξιοποιεί τα πορίσματα της έρευνας και την τεχνογνωσία που αποκτήθηκε από το ενωσιακά χρηματοδοτούμενο ερευνητικό έργο «ChildRescue» του προγράμματος «Ορίζων 2020» (συμφωνία επιχορήγησης αριθ.
780938) και καθορίζει τις απαιτούμενες λειτουργικές δυνατότητες και υπηρεσίες που είναι κατάλληλες για να αντιμετωπίσουν διασυνοριακές υποθέσεις σε περιόδους απελπιστικής ανάγκης.
Η προτεινόμενη εφαρμογή θα παρέχει ένα ασφαλές περιβάλλον διαδικτυακής πλατφόρμας, το οποίο θα βασίζεται στο βασικό πρωτότυπο που αναπτύχθηκε στο πλαίσιο της προαναφερθείσας πρωτοβουλίας «Ορίζων 2020», για την κάλυψη των ειδικών αναγκών που εντοπίστηκαν από τη Missing Children Europe και τον οργανισμό παρέμβασής της στην Ουκρανία: — αναφορά περιπτώσεων εξαφανισμένων παιδιών από την Ουκρανία και διαχείριση τοπικών και διασυνοριακών υποθέσεων με τη συμμετοχή εξουσιοδοτημένων οργανώσεων σε ολόκληρη την Ευρώπη, — ασφαλής ανταλλαγή πληροφοριών σχετικά με διασυνοριακές υποθέσεις μεταξύ των εμπλεκόμενων οργανώσεων, δεδομένου ότι ένα παιδί που εξαφανίζεται από την Ουκρανία μπορεί να βρίσκεται οπουδήποτε στην Ευρώπη (όχι πάντοτε με δική του βούληση), — μεταφορά της υφιστάμενης βάσης δεδομένων σχετικά με διασυνοριακές υποθέσεις στην ενοποιημένη πλατφόρμα, — έξυπνη αντιστοίχιση υποθέσεων εξαφανισμένων παιδιών στην Ουκρανία με βάση προηγμένες τεχνικές μηχανικής μάθησης,